As dit reën in die Kalahari ruik jy nat sand en Boesmangras....
Vêr in die ou Kalahari is daar nie net rooi sandduine, Kameeldoringbome, windpompe en asemrowende sonsondergange nie. Daar is ook baie mooi, talentvolle en deugsame meisies en seuns, en hierdie Kalahari-kinders is die goeie vrugte van Hoërskool Upington se bome.
Hoërskool Upington se Matrieknooifunksie word gehou op 23 Maart 2015. Die tema vir vanjaar se funksie is Kalahari, met gaskunstenaars Rikus Nel en Liza Brönner. Kom geniet 'n sonsondergang met die mooiste meisies en verlustig jou aan die kontreikos onder die Kalahari sterre. Dis 'n geleentheid om nie mis te loop nie!
MATRIEKNOOI: SEMI-FINALISTE 2015 AANGEKONDIG
Hoërskool Upington se Matrieknooi Semi-Finaliste is onlangs aangekondig. Baie geluk aan die twintig meisies !
MATRIEKNOOI SEMI-FINALISTE STAP VIR KANKER
Van die Matrieknooi semi-finaliste het Vrydag namiddag deelgeneem aan die KANSA Pretstap. Mev Elsa van Zyl, wat in Hoërskool Upington se finansiële kantoor werk, het saam met die meisies aan die pretstap deelgeneem. Die meisies het die pretstap baie entoesiasties aangepak en sodoende hulle deel gedoen in die veldtog vir kankerbewusmaking .